অন্য বর্ণনায় আছে, আমি আসমানে বাইতুল মামূরে পিঠ ঠেকিয়ে সুন্দরতম পুরুষের বেশে আমাদের বংশ পিতা হযরত ইবরাহীমকে দেখলাম। তার সঙ্গে কিছু লোকও ছিল। অতঃপর আমি তাঁকে সালাম দিলাম। তিনিও আমাকে সালাম দিলেন। অতঃপর আমি আমার উম্মতকে দুটি দলে দেখলাম। একটি ভাগ এমন যাদের দেহে সাদা কাপড় রয়েছে। তারা যেন কাগজের মত। আর একটি ভাগ এমন যাদের দেহে ছাইরং কাপড় রয়েছে। অতঃপর আমি বাইতুল মামূরে প্রবেশ করলাম। এমতাবস্থায় আমার সাথে তারাও ঢুকলো যারা সাদা কাপড় পরিহিত ছিল। তারা একপাশে  থাকলো। তবে তারা ভার অবস্থায় ছিল। আমি এবং সঙ্গীরা বাইতুল মামূরে নামাজ পড়লাম। তারপর আমি এবং সঙ্গীরা বেরিয়ে এলাম। তিনি (জিবরাইল) বলেন, বাইতুল মামূর এমন ঘর যাতে প্রত্যেকদিন সত্তর হাজার ফেরেশ্তা নামাজ পড়েন তারপর কেয়ামত পর্যন্ত তারা ফিরে আসার সুযোগ আর পায় না। (বাইহাকীর দালায়িলুন নুবুওঅহ্, ২য় খন্ড, ১৩৯ পৃষ্ঠা, তাফসীর দুর্রে মানসুর, ৪র্থ খণ্ড, ২৬৮ পৃষ্ঠা)। তারপর আমাকে সিদরাতুল মুন্তাহার দিকে তোলা হলো। এর প্রত্যেকটি পাতা ঐ উম্মতকে প্রায় ঢেকে ফেলতে পারে। এর মধ্যে একটি ঝর্ণাও আছে। যার নাম সাল্সাবিল, তা থেকে দুটি  স্রোতধারা বের হচ্ছে। একটির নাম কাওসার এবং অপরটির নাম নাহ্রুর রহ্মাহ বা করুণাধারা। অতঃপর তাতে আমি গোসল করলাম। তারপর আমাকে জান্নাতের দিকে তোলা হলো। অতঃপর একটি যুবতী আমাকে স্বাগতম জানালো। আমি বললাম, তুমি কার জন্য? হে যুবতী। সে বললো, (আপনার পালকপুত্র) যায়দ-বিন হারিসার জন্য। অতঃপর আমি কতিপয় নহরধারা দেখলাম স্বচ্ছ পানির এবং কতিপয় নহর দুধের যার স্বাদ পাল্টায়নি। যা পালনকারীদের জন্য মজাদার এবং কতিপয় নহর খাঁটি মধুর। আর ওর পাখিগুলো যেন বড় বড় উটের মতো। ওর কাছে এসে রাসূলুল্লাহ (স.) বলেন, নিশ্চয় আল্লাহ তার সত্ বান্দাদের  জন্য এমন জিনিস তৈরি করে রেখেছেন যা কোন চোখ দেখেনি এবং কোন কান শোনেনি। আর কোন মানুষের মনের কল্পনায়ও তা আসতে পারে না। (ঐ, প্রথমোক্ত, ১৪০ পৃষ্ঠা এবং শেষোক্ত, ১৪০ পৃষ্ঠা এবং শেষোক্ত, ২৬৮ পৃষ্ঠা)।